钦定古今图书集成/明伦汇编/交谊典/第047卷 > 《祝丹阳以古琴见惠且寄以诗次韵答之复以史略一本为谢》李存
## 钦定古今图书集成/明伦汇编/交谊典/第047卷 > 《祝丹阳以古琴见惠且寄以诗次韵答之复以史略一本为谢》李存

凉风萧萧吹井桐，佳怀如宝千不逢。二年踪迹走阛
阓，面目土炭心盲聋。萁荄岂异伏枥马，云汉独羡高
飞鸿。诗琴远寄心甚厚，金玉备具相玲珑。大珠沉渊
炯不动，朗月照水清欲空。亦知庐阜入幽梦，幻此三
叠银河风。纷纷醉里不知老，有此二美谁吾同。弹琴
固可消世虑，作诗乃或令人穷。未知祝仙古岩下，往
往遇会方瞳翁。聊将《史略》报深意，并问马首何时东。